માણસ જેટલો પગનો ઉપયોગ કરે તેટલું સારું. ચાલવાથી માત્ર પગનાં હાડકાં અને સ્નાયુઓને કસરત મળે છે, તેવું નથી. ચાલવાથી પગથી માથા સુધીનાં લગભગ તમામ અંગોને વ્યાયામ થાય છે. પેટ અને ઉત્સર્ગ તંત્રનાં અવયવોની તંદુરસ્તી જળવાય છે. ભૂખ ઊઘડે છે. પાચન અને પ્રજનનશક્તિ વધે છે. સાથળ, પેટ અને કમરના ભાગે મેદ જામવાની શક્યતા ઘટે છે. ફેફસાં અને હૃદયને બળ મળે છે. ડાયાબીટિઝના દર્દીને ઝડપથી ચાલવાની સલાહ અપાય છે.